
23-TA-1270: Noteikumu projekts (Jauns)
Noteikumi par Valsts civilās aviācijas drošības programmu
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
1. Noteikumi nosaka Valsts civilās aviācijas drošības programmu, kurā paredzēti civilās aviācijas drošības uzturēšanas pasākumi (turpmāk – aviācijas drošības pasākumi) saskaņā ar Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā un, ar ko atceļ Eiropas Parlamenta un Padomes Regulas (EK) Nr.2320/2002 par kopīgiem noteikumiem civilās aviācijas drošības jomā 10.pantu.
	Iebildums (TM - 25.07.2023.)
Likuma "Par aviāciju" 57. panta pirmā daļa noteic, ka Ministru kabinets apstiprina Valsts civilās aviācijas drošības programmu, kurā saskaņā ar Eiropas Parlamenta un Padomes 2008.gada 11.marta regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ regulu (EK) Nr. 2320/2002 (turpmāk - Regula 300/2008) noteikti veicamie civilās aviācijas drošības uzturēšanas pasākumi.
Ministru kabinets 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts paredz, ka noteikumu projekta pirmajā punktā secīgi raksta vārdus “noteikumi nosaka” un likumā noteikto pilnvarojumu Ministru kabinetam.
Ņemot vērā, ka pašlaik projekta 1. punktā iekļautais deleģējums atšķiras no likumā "Par aviāciju" 57. panta pirmajā daļa iekļautā regulējuma, lūdzam attiecīgi precizēt projekta 1. punktu.

Papildus minētajam lūdzam izvērtēt, vai projekta 1. punkts  pilnībā atspoguļo projekta saturu, ņemot vērā projekta normās uzskaitīto institūciju pienākumu loku, kā arī projekta  anotācijā norādīto informāciju par citiem Eiropas Savienības tiesību aktiem, kas tiek ieviesti ar projektu. Nepieciešamības gadījumā lūdzam projekta anotācijā detalizētāk skaidrot ar projektu regulējumo jautājumu loku.
Piedāvātā redakcija
-
	Ņemts vērā
Precizēts noteikumu projekta 1.punkts.
	1. Noteikumi nosaka Valsts civilās aviācijas drošības programmu, kurā saskaņā ar Eiropas Parlamenta un Padomes 2008. gada 11. marta Regulu (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (turpmāk - Regula Nr.300/2008) noteikti veicamie civilās aviācijas drošības uzturēšanas pasākumi (turpmāk – aviodrošības pasākumi). 

	2.
	Noteikumu projekts
2. Valsts civilās aviācijas drošības programmā ietverti aviācijas drošības pasākumi saskaņā ar Komisijas 2015. gada 5. novembra Īstenošanas Regulu (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr. 2015/1998), Komisijas 2009. gada 18. decembra Regulu (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – Regula Nr. 1254/2009), Komisijas 2017. gada 1. marta Īstenošanas Regulu (ES) Nr.2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai (turpmāk - Regula Nr.2017/373), Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru un, ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91, un  Eiropas Parlamenta un Padomes 2014. gada 3. aprīļa Regulu (ES) Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā Eiropas Parlamenta un Padomes Regula (ES) Nr. 376/2014 ( 2014. gada 3. aprīlis ) par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 Dokuments attiecas uz EEZ (turpmāk- Regula Nr.376/2014).
	Iebildums (TM - 25.07.2023.)
Lūdzam izvērtēt un nepieciešamības gadījumā svītrot vai precizēt projekta 2. punktu. Norādām, ka normatīvajā aktā ietver tiesību normas, t.i., adresātiem saistošus uzvedības noteikumus. Normatīvajā aktā neietver deklaratīvas normas, skaidrojumus vai informāciju rakstura tekstu - šādi skaidrojumi ietverami normatīvā akta anotācijā. Vēršam uzmanību, ka pašreizējā projekta 2.punkta redakcija formulēta kā informatīva atsauce uz Eiropas Savienības regulām.

Tāpat nepieciešamības gadījumā lūdzam precizēt anotācijas 5.4. apakšpunkta 1. tabulā ietverto skaidrojumu "Atsauce uz regulu konkrētajā gadījumā  ir ietverta, lai tiesību normu padarītu saprotamāku mērķgrupai", jo minētā informācija neskaidro projekta 2.punkta mērķi.



Piedāvātā redakcija
-
	Ņemts vērā
Svītrots noteikumu projekta 2.punkts.
	-

	3.
	Noteikumu projekts
4.1. nodrošināt, lai lidostām, civilās aviācijas lidlaukiem, Latvijas Republikā reģistrēto gaisa kuģu ekspluatantiem un tiesību subjektiem būtu piekļuve informācijai par tām uz viņiem attiecināmajām prasībām, kas noteiktas Komisijas 2015. gada 16. novembra Īstenošanas Lēmumā C (2015) 8005, ar ko nosaka sīki izstrādātus pasākumus tādu kopīgu pamatstandartu īstenošanai aviācijas drošības jomā, kuros ir Regulas (EK) Nr.300/2008 18. panta "a" punktā minētā informācija (turpmāk – Īstenošanas lēmums C(2015) 8005);
	Iebildums (TM - 25.07.2023.)
Lūdzam precizēt projekta 4.1. apakšpunktu svītrojot atsauci uz Eiropas Komisijas īstenošanas lēmumu. Vēršam uzmanību, ka atbilstoši par Līguma par Eiropas Savienības darbību 288.pantam lēmumi nav tieši piemērojami Eiropas Savienības tiesību akti, un tāds lēmumu tiesību normas, kas uzliek vispārīgu pienākumu privātpersonām, nepieciešams pārņemt nacionālajā normatīvajā aktā. Ievērojot minēto, aicinām projekta 4.1.apakšpunktā vai nu noteikt vispārīgu Civilās aviācijas aģentūras pienākumu (piemēram, pienākumu nodrošināt attiecīgajiem subjektiem pieejamu informāciju par tiem saistošajām prasībām), vai arī nepieciešamības gadījumā projektā pārņemt konkrētas lēmuma normas. 

Minētais iebildums attiecas arī uz projekta 4.11. un 4.28.apakšpunktu.

Piedāvātā redakcija
-
	Nav ņemts vērā
Sniegts skaidrojums noteikumu projekta anotācijas 5.4. sadaļas 1. tabulā
	3.1. nodrošināt, lai lidostām, civilās aviācijas lidlaukiem, Latvijas Republikā reģistrēto gaisa kuģu ekspluatantiem un tiesību subjektiem būtu piekļuve informācijai par tām uz viņiem attiecināmajām prasībām, kas noteiktas Komisijas 2015. gada 16. novembra Īstenošanas Lēmumā C (2015) 8005, ar ko nosaka sīki izstrādātus pasākumus tādu kopīgu pamatstandartu īstenošanai aviācijas drošības jomā, kuros ir Regulas Nr.300/2008 18. panta "a" punktā minētā informācija (turpmāk – Īstenošanas lēmums C(2015) 8005);

	4.
	Noteikumu projekts
4.4. izstrādāt kārtību, kādā apmāca, sertificē un apstiprina aviācijas drošības vadītājus, kvalitātes uzraudzības vadītājus, aviācijas drošības instruktorus;
	Iebildums (TM - 25.07.2023.)
Lūdzam svītrot vai precizēt projekta 4.4. punktu. Vēršam uzmanību, ka likuma "Par aviāciju" 57. panta piektā dāla noteic, ka Valsts civilās aviācijas drošības programmā noteiktos pasākumus īsteno personāls, kas sertificēts atbilstoši kārtībai, kuru nosaka Ministru kabinets. No minētā secināms, ka aviācijas drošībā iesaistītā personāla sertifikācijas kārtību ārējā normatīvajā aktā nosaka Ministru kabinets, nevis nevis Civilās aviācijas aģentūra.

 
Piedāvātā redakcija
-
	Ņemts vērā
Precizēts noteikumu projekts 3.4.apakšpunkts.
	3.4. izstrādāt kārtību, kādā apmāca, sertificē un apstiprina aviācijas drošības vadītājus, kvalitātes uzraudzības vadītājus, aviācijas drošības instruktorus un virzīt to apstiprināšanai Ministru kabinetā normatīvajos aktos noteiktajā kārtībā;

	5.
	Noteikumu projekts
4.18. noteikt gadījumus, kad atbilstoši Eiropas Savienības tiesību aktu prasībām iespējams piemērot atkāpes aviācijas drošības pasākumu īstenošanā, ņemot vērā drošības riska novērtējumu;
	Iebildums (TM - 25.07.2023.)
Lūdzam skaidrot un attiecīgi precizēt apakšpunktu, ņemot vērā, ka nav skaidrs, kādas tieši atkāpes un kādā procedūrā nosaka Civilās aviācijas aģentūra. Vēršam uzmanību, ka izņēmumus no ārējo normatīvo aktu prasībām un iestāžu tiesības tādus piemērot skaidri jānosaka attiecīgajā normatīvajā aktā. Šādas tiesības nepiemērot normatīvo aktu noteikumus nevar būt formulētas kā nekonkretizētas iestādes tiesības. Nepieciešamības gadījumā lūdzam papildināt apakšpunktu ar atsauci uz konkrētu tieši piemērojamā Eiropas Savienības tiesību akta (regulas) normu, kas paredz attiecīgus izņēmumus (slaīdzinājumam sk. projekta 4.31.apakšpunktu).
Piedāvātā redakcija
-
	Ņemts vērā
Precizēts noteikumu projekta 3.18.apakšpunkts.
	3.18. noteikt gadījumus, kad atbilstoši ​Komisijas 2009.gada 2.aprīļa Regulas (EK) Nr.272/2009, ar ko papildina vispārējos civilās aviācijas drošības pamatstandartus, kas izklāstīti Regulas Nr. 300/2008 pielikumā, pielikuma K daļai iespējams piemērot atkāpes aviodrošības pasākumu īstenošanā, ņemot vērā aviācijas drošības riska novērtējumu;

	6.
	Noteikumu projekts
4.30. veikt civilās aviācijas lidlauku riska novērtējumu atbilstoši Regulas Nr. 1254/2009 1. panta prasībām un noteikt civilās aviācijas lidlaukam atbilstoši tā darbības veidam un apjomam, piemērojamos alternatīvos drošības pasākumus;
	Iebildums (TM - 25.07.2023.)
Lūdzam skaidrot un nepieciešamības gadījumā precizēt projekta 4.30.apakšpunktu, svītrojot vārdus "un noteikt civilās aviācijas lidlaukam atbilstoši tā darbības veidam un apjomam, piemērojamos alternatīvos drošības pasākumus". Vēršam uzmanību, ka šajā normā minētais  Regulas Nr. 1254/2009 1. pants paredz dalībvalstu tiesības atkāpties no Regulas (EK) Nr. 300/2008 4. panta 1. punktā minētajiem kopējiem pamatstandartiem un pieņemt alternatīvus drošības pasākumus, kas sniedz atbilstošu drošības līmeni, pamatojoties uz attiecīgās iestādes apstiprinātu riska novērtējumu, lidostās vai norobežotās lidostu zonās, kurās kustība ir atļauta tikai attiecībā uz vienu vai vairākām no šādām kategorijām. Šādas atkāpes skaidri nosakāmas nacionālajos normatīvajos aktos.

Piedāvātā redakcija
-
	Nav ņemts vērā
Sniegts skaidrojums noteikumu projekta anotācijas 1.3.sadaļā un precizēts noteikumu projekta 3.30.apakšpunkts.
	3.30. veikt civilās aviācijas lidlauku aviācijas drošības riska novērtējumu atbilstoši Regulas Nr. 1254/2009 1. panta prasībām un noteikt civilās aviācijas lidlaukam atbilstoši tā darbības veidam un apjomam, piemērojamos alternatīvos drošības pasākumus;

	7.
	Noteikumu projekts
17. Muitas pārvaldei ir šādi pienākumi:
	Iebildums (FM - 25.07.2023.)
“Likuma “Par Valsts ieņēmumu dienestu” 3. pants noteic, ka Valsts ieņēmumu dienesta struktūru, kuras sastāvā ir muitas iestādes, nodokļu un muitas policija, Iekšējās drošības pārvalde, nodokļu administrēšanas un citas struktūrvienības, kas nodrošina šā dienesta darbību, nosaka Valsts ieņēmumu dienesta ģenerāldirektors saskaņā ar šo likumu un citiem normatīvajiem aktiem. Ministru kabineta 2004. gada 16. novembra noteikumu Nr. 940 “Valsts ieņēmumu dienesta nolikums” 8. punkts noteic, ka Dienesta ģenerāldirektors veido dienesta iekšējo organizatorisko struktūru saskaņā ar likumu “Par Valsts ieņēmumu dienestu”.
Muitas pārvalde ir Valsts ieņēmumu dienesta struktūrvienība, tā nav patstāvīgs subjekts. Lūdzam noteikumu projekta 17. punktā vārdus “Muitas pārvalde” aizstāt ar vārdiem “Valsts ieņēmumu dienests””.

 
Piedāvātā redakcija
17. Valsts ieņemumu dienestam ir šādi pienākumi:
	Ņemts vērā
Precizēta noteikumu projekta 16.punkta ievaddaļa.
	16. Valsts ieņēmumu dienestam ir šādi pienākumi:

	8.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 25.07.2023.)
Lūdzam skaidrot projekta 23. un 24.punktā noteikto projekta normu spēkā stāšanās noteikumu nepieciešamību. Vēršam uzmanību, vairāki minētajos noslēguma jautājumos minētie institūciju pienākumi (piemēram, 4.9. un 4.31.apakšpunktā minētie uzdevumi) izriet no Eiropas Savienības tiesību aktiem, tai skaitā Eiropas Parlamenta un Padomes 2014. gada 3. aprīļa Regulas (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā.

Ņemot vērā, ka līdz ar projekta spēkā stāšanos spēki zaudēs šobrīd spēkā esošie Ministru kabineta 2010.gada 27.aprīļa noteikumu Nr.397 „Noteikumi par Valsts civilās aviācijas drošības programmu”, savukārt projekta 23. un 24.punktā minētās normas stāsies spēkā 2024. gada 1. janvārī vai 2023. gada 1. septembrī, nav skaidrs, kā pārejas periodā, neesot spēkā esošiem nacionālajiem normatīvajiem aktiem, tiks nodrošināta minēto Eiropas Savienības regulu piemērošana. 

Nepieciešamības gadījumā lūdzam papildināt anotāciju  ar informāciju par projekta 4.31., 5.28., 6.5., 7.19., 8.8., 9.8., 10.9., 11.4., 12.4. un 13.8. apakšpunktu atšķirīgo spēkā stāšanā datumu, jo no pašreizējās informācijas izriet, ka minētie projekta apakšpunkti ir saistīti ar aviācijas drošības personāla sertifikācijas ieviešanu, taču šie punkti ir saistīti ar aviācijas drošības incidentu ziņošanas, analīzes un korektīvo darbību sistēmas ieviešanu atbilstoši Eiropas Parlamenta un Padomes Regulas Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 13. panta prasībām.

Nepieciešamības gadījumā lūdzam precizēt projekta noslēguma noteikumus. 

Piedāvātā redakcija
-
	Ņemts vērā
Izvērtēšanas procesā, secināts, ka nav juridiskā sloga noteikumu projekta 23. un 24.punktā paredzētajam regulējumam par normu spēkā stāšanos, jo normu spēkā stāšanās termiņi neizriet no Eiropas Savienības regulām vai citiem tiesību aktiem. Turklāt noteikumu  projekta punkti, kas attiecas uz aviodrošības personāla sertifikāciju, izriet no Eiropas Komisijas inspekcijas ziņojuma, par kura ieviešanu puses vienojas, izstrādājot savstarpēju rīcības plānu.  
 
	1.3. Pašreizējā situācija, problēmas un risinājumi

	9.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Iebildums (TM - 25.07.2023.)
Lūdzam papildināt projekta anotācijas 4.punktu ar informāciju, ka saistībā ar projektu tiks veikti grozījumi Ministru kabineta 2017. gada 8. augusta noteikumos Nr. 444 “Valsts civilās aviācijas drošības programmas pasākumu īstenošanā iesaistītā personāla sertificēšanas kārtība ”, lai izstrādātu detalizētu atestācijas kārtību aviācijas drošības personālam, kas pilda Regulas 2015/1998 pielikuma 11.2.3.1. – 11.2.3.5. apakšpunktā minētos pienākumus.
 
Piedāvātā redakcija
-
	Ņemts vērā
Precizēts noteikumu projekta anotācijas 4.sadaļas 4.1.1.apakšpunkts.
	4. Tiesību akta projekta ietekme uz spēkā esošo tiesību normu sistēmu

	10.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 25.07.2023.)
Lūdzam anotācijas 5.4. apakšpunktā norādīt kā ir izmantota Eiropas Savienības normatīvajos aktos paredzētā rīcības brīvība dalībvalstij pārņemt vai ieviest noteiktas Eiropas Savienības tiesību akta normas.
Vēršam uzmanību, ka Komisijas 2009. gada 18. decembra Regulas (ES) Nr. 1254/2009 , ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk - Regula 1254/2009) 1. pantā paredzēts, ka " dalībvalstis var atkāpties no Regulas (EK) Nr. 300/2008 4. panta 1. punktā minētajiem kopējiem pamatstandartiem un pieņemt alternatīvus drošības pasākumus, kas sniedz atbilstošu drošības līmeni, pamatojoties uz vietēju riska novērtējumu lidostās vai norobežotās lidostu zonās, kurās kustība ir atļauta tikai attiecībā uz vienu vai vairākām no šādām kategorijām: (..)". Atbilstoši projekta anotācijas 5.4. apakšpunkta 1. tabulā norādītajam, minētā regulas norma ieviesta ar ieviesta projekta 4.6. un 4.30. apakšpunktu. Savukārt projekta 5.28., 4.31. un 13.8.apakšpunktos, atbilstoši anotācijai, ieviests Regulas 376/2014 13. pants, kura punktos paredzēta rīcības brīvība dalībvalstu kompetentajai iestādei "(..) prasīt, lai organizācija tai pārsūta jebkura tāda atgadījuma analīzes sākotnējos rezultātus vai gala rezultātus, par kuru tai ir paziņots, bet saistībā ar kuru tā nav saņēmusi turpmāku informāciju vai ir saņēmusi tikai sākotnējos rezultātus" kā arī "(..) publicēt arī ziņojumus par atgadījumiem un riska analīzes rezultātus, nodrošinot šo datu anonimitāti".

Piedāvātā redakcija
-
	Ņemts vērā
Papildināta noteikumu projekta anotācijas 5.4.sadaļas  1.tabula ar skaidrojumu.
	5.4. 1. tabula. Tiesību akta projekta atbilstība ES tiesību aktiem

	11.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 25.07.2023.)
Lūdzam pārbaudīt vai anotācijas 5.4. apakšpunkta 1. tabulu pilnvērtīgi atspoguļo Eiropas Savienības tiesību normu ieviešanu, jo tabulā, šķietami, nav atspoguļota visa Eiropas Savienības tiesību normu ieviešanas informācija, piemēram, par projekta 4.1., 6.5. un 7.19. punktiem, kuru redakcijās ietvertas atsauces uz ieviesto tiesību normu, un projekta 3. punktu, kas saistīts ar Regulas 300/2008 9. pantu. Lūdzam attiecīgi papildināt projekta anotācijas 5.4.apakšpunktu. 

Piedāvātā redakcija
-
	Ņemts vērā
Papildināta noteikumu projekta anotācijas 5.4.sadaļas  1.tabula ar skaidrojumu.
	5.4. 1. tabula. Tiesību akta projekta atbilstība ES tiesību aktiem

	12.
	Noteikumu projekts
1. Noteikumi nosaka Valsts civilās aviācijas drošības programmu, kurā paredzēti civilās aviācijas drošības uzturēšanas pasākumi (turpmāk – aviācijas drošības pasākumi) saskaņā ar Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā un, ar ko atceļ Eiropas Parlamenta un Padomes Regulas (EK) Nr.2320/2002 par kopīgiem noteikumiem civilās aviācijas drošības jomā 10.pantu.
	Priekšlikums (TM - 25.07.2023.)
Lūdzam projektā un anotācijā atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai. Vēršam uzmanību, ka atsaucē uz Eiropas Savienības tiesību aktu norāda šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Vienlaicīgi lūdzam ievērot ka, nepieciešamības gadījumā, nosaukuma saīsinājumu piesaka pirmajā vietā juridiskajā tekstā, kur lietots attiecīgais normatīvā akta nosaukums.
Piedāvātā redakcija
-
	Ņemts vērā
-
	1. Noteikumi nosaka Valsts civilās aviācijas drošības programmu, kurā saskaņā ar Eiropas Parlamenta un Padomes 2008. gada 11. marta Regulu (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (turpmāk - Regula Nr.300/2008) noteikti veicamie civilās aviācijas drošības uzturēšanas pasākumi (turpmāk – aviodrošības pasākumi). 

	13.
	Noteikumu projekts
1. Noteikumi nosaka Valsts civilās aviācijas drošības programmu, kurā paredzēti civilās aviācijas drošības uzturēšanas pasākumi (turpmāk – aviācijas drošības pasākumi) saskaņā ar Eiropas Parlamenta un Padomes 2008.gada 11.marta Regulu (EK) Nr.300/2008 par kopīgiem noteikumiem civilās aviācijas drošības jomā un, ar ko atceļ Eiropas Parlamenta un Padomes Regulas (EK) Nr.2320/2002 par kopīgiem noteikumiem civilās aviācijas drošības jomā 10.pantu.
	Priekšlikums (IEM - 25.07.2023.)
Lūdzam precizēt projekta 1.punktu, precīzi norādot tajā Eiropas Parlamenta un Padomes 2008. gada 11. marta Regulas (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 nosaukumu, jo pašreizējā projekta redakcijā minētās regulas nosaukums neatbilst Eiropas Savienības Oficiālajā Vēstnesī attiecīgajā publikācijā norādītajam regulas nosaukumam. 
Piedāvātā redakcija
-
	Ņemts vērā
-
	1. Noteikumi nosaka Valsts civilās aviācijas drošības programmu, kurā saskaņā ar Eiropas Parlamenta un Padomes 2008. gada 11. marta Regulu (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (turpmāk - Regula Nr.300/2008) noteikti veicamie civilās aviācijas drošības uzturēšanas pasākumi (turpmāk – aviodrošības pasākumi). 

	14.
	Noteikumu projekts
2. Valsts civilās aviācijas drošības programmā ietverti aviācijas drošības pasākumi saskaņā ar Komisijas 2015. gada 5. novembra Īstenošanas Regulu (ES) Nr.2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr. 2015/1998), Komisijas 2009. gada 18. decembra Regulu (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – Regula Nr. 1254/2009), Komisijas 2017. gada 1. marta Īstenošanas Regulu (ES) Nr.2017/373, ar ko nosaka kopīgas prasības gaisa satiksmes pārvaldības/aeronavigācijas pakalpojumu sniedzējiem un citu gaisa satiksmes pārvaldības tīkla funkciju nodrošinātājiem un to uzraudzībai (turpmāk - Regula Nr.2017/373), Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru un, ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91, un  Eiropas Parlamenta un Padomes 2014. gada 3. aprīļa Regulu (ES) Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā Eiropas Parlamenta un Padomes Regula (ES) Nr. 376/2014 ( 2014. gada 3. aprīlis ) par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 Dokuments attiecas uz EEZ (turpmāk- Regula Nr.376/2014).
	Priekšlikums (TM - 25.07.2023.)
Lūdzam precizēt projekta 2. punkta tekstu "[..] Eiropas Parlamenta un Padomes 2014. gada 3. aprīļa Regulu (ES) Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā Eiropas Parlamenta un Padomes Regula (ES) Nr. 376/2014 ( 2014. gada 3. aprīlis ) par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 Dokuments attiecas uz EEZ (turpmāk- Regula Nr.376/2014)", dzēšot atkārtojošos teksta daļu.

Piedāvātā redakcija
-
	Ņemts vērā
-
	-

	15.
	Noteikumu projekts
3.2. izstrādāt aviodrošības pasākumu kopumu saskaņā ar nacionālajām, Eiropas Savienības un starptautiskajām  tiesību normām, ņemot vērā civilās aviācijas praksē izmantojamo aviodrošības procedūru un tehnoloģiju attīstību, un nodrošināt šo pasākumu īstenošanu;
	Priekšlikums (TM - 30.11.2023.)
Lūdzam pārskatīt projektu un veikt tajā nepieciešamos precizējumus attiecībā, piemēram, uz vārdu "aviācijas drošība" un "aviodrošība" paralēlu lietojumu. Vēršam uzmanību, ka atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 2.3. apakšpunktam normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. 
Piedāvātā redakcija
-
	Ņemts vērā
-
	3.2. izstrādāt aviodrošības pasākumu kopumu saskaņā ar nacionālajām, Eiropas Savienības un starptautiskajām tiesību normām, ņemot vērā civilās aviācijas praksē izmantojamo aviodrošības procedūru un tehnoloģiju attīstību, un nodrošināt šo pasākumu īstenošanu;

	16.
	Noteikumu projekts
3.6. apstiprināt aviācijas drošības programmu civilās aviācijas lidlaukiem, kuriem šo noteikumu 3.30. apakšpunktā noteiktajā kārtībā ir piemērots Regulas Nr. 1254/2009 1.pants;
	Priekšlikums (TM - 30.11.2023.)
Lūdzam pārskatīt projektā veiktos labojumus un veikt nepieciešamos precizējumus, ņemot vērā, ka atbilstoši juridiskās tehnikas prasībām, saīsinājumus piesaka pirmajā vietā juridiskajā tekstā, kur lietots attiecīgais saīsināmais jēdziens vai termins. Tāpat pieteiktie saīsinājumi konsekventi lietojami tālāk dokumenta tekstā. Vēršam uzmanību, ka minētais attiecas arī uz atsauču veidošanu uz Eiropas Savienības tiesību aktiem. Lūdzam atsauces noformēt atbilstoši Ministru kabineta 2009. gada 3. februāra noteikumiem Nr. 108 „Normatīvo aktu projektu sagatavošanas noteikumi” 4. nodaļai, nepieciešamības gadījumā, veidojot saīsinājumu. Piemēram, "Eiropas Parlamenta un Padomes 2014. gada 3. aprīļa Regulas (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (turpmāk- Regula Nr. 376/2014)". Minētais attiecas uz tādām atsaucēm un projektā nepieteiktajiem saīsinājumiem kā, piemēram: " Regulas Nr. 1254/2009", "Regulas Nr.2015/1998", "Regulas Nr. 376/2014", "Regulas Nr. 2017/373".Vienlaicīgi lūdzam pārbaudīt Eiropas Savienības tiesību aktu pierakstu arī anotācijā, kur konstatējami neprecīzi nosaukumi, piemēram, Regula Nr. 376/2014 anotācijas 5. punktā norādīta kā "Eiropas Parlamenta un Padomes 2014. gada 3. aprīļa Regula (ES) Nr. 376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā (publicēta Eiropas Savienības Oficiālajā Vēstnesī L 122/18, 24.4.2014.)".
Piedāvātā redakcija
-
	Ņemts vērā
-
	3.6. apstiprināt aviācijas drošības programmu civilās aviācijas lidlaukiem, kuriem šo noteikumu 3.30. apakšpunktā noteiktajā kārtībā ir piemērots Komisijas 2009. gada 18. decembra Regulas (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – Regula Nr. 1254/2009) 1.pants;

	17.
	Noteikumu projekts
4. Civilās aviācijas aģentūrai ir šādi pienākumi:
	Priekšlikums (TM - 25.07.2023.)
Ņemot vērā, ka projekta 4.punktā un citās projekta normās pamatā uzskaitīta iestāžu kompetence civilās aviācijas drošības jomā, aicinām izvērtēt projekta vienības par katra subjekta pienākumiem, nodrošinot, ka netiek dublētas citos normatīvajos aktos, tai skaitā nozaru likumos un iestāžu nolikumos, jau noteiktas tiesības un pienākumi. Piemēram, virkne iestāžu un personu pienēkumu noteikti likuma "Par aviāciju" septītajā nodaļā "Civilās aviācijas drošība", Valsts drošibas dienesta pienākumi noteikti Valsts drošības iestāžu likuma 15. pantā, u.tml.
Gadījumā, ja minēto normu mērķis ir koordinēt institūciju darbību civilās aviācijas drošības jautājumos, aicinām apsvērt iespēju šādu koordināciju risināt ar citiem līdzekļiem, piemēram, rīcības plānu, kurā noteikta institūciju atbildība, nevis ar Ministru kabienta noteikumiem.
Piedāvātā redakcija
-
	Nav ņemts vērā
Neredzam iespēju atsaukties uz likumu “Par aviāciju”, jo tajā nav iekļauti pienākumi, kas attiecas uz Drošības programmas regulējumu. Eiropas Komisijas inspekcija atzinusi, ka iestāžu pienākumiem jābūt noteiktiem dalībvalsts drošības programmā.
 
	3. Civilās aviācijas aģentūrai ir šādi pienākumi:

	18.
	Noteikumu projekts
4.2. izstrādāt aviācijas drošības pasākumu kopumu saskaņā ar nacionālajām un Eiropas Savienības tiesību normām, ņemot vērā civilās aviācijas praksē izmantojamo aviācijas drošības procedūru un tehnoloģiju attīstību, un nodrošināt šo pasākumu īstenošanu;
	Priekšlikums (IEM - 25.07.2023.)
Projekta 4.2. apakšpunktā Civilās aviācijas aģentūrai ir paredzēts pienākums izstrādāt aviācijas drošības pasākumu kopumu saskaņā ar nacionālajām un Eiropas Savienības tiesību normām. Lūdzam izvērtēt nepieciešamību papildināt projekta 4.2.apakšpunktu, paredzot tajā, ka aviācijas drošības pasākumi tiek izstrādāti arī saskaņā ar starptautiskajām tiesībām, ņemot vērā, ka virkne ar nosacījumiem aviācijas drošības nodrošināšanai ir paredzēti Latvijas Republikai saistošajā Konvencijā par starptautisko civilo aviāciju un īpaši tās 17.pielikumā. Minētais ir attiecināms arī uz projekta 8.1. un 9.1.apakšpunktā paredzēto.
Piedāvātā redakcija
-
	Ņemts vērā
-
	3.2. izstrādāt aviodrošības pasākumu kopumu saskaņā ar nacionālajām, Eiropas Savienības un starptautiskajām tiesību normām, ņemot vērā civilās aviācijas praksē izmantojamo aviodrošības procedūru un tehnoloģiju attīstību, un nodrošināt šo pasākumu īstenošanu;

	19.
	Noteikumu projekts
4.6. apstiprināt aviācijas drošības programmu civilās aviācijas lidlaukiem, kuriem šo noteikumu 4.28. apakšpunktā noteiktajā kārtībā ir piemērots Regulas Nr. 1254/2009 1.pants;
	Priekšlikums (TM - 25.07.2023.)
Lūdzam pārbaudīt vai projekta 4.6. punktā norādīta korekta atsauce uz tā 4.28. apakšpunktu, jo tas neparedz izņēmuma noteikumus vai noteikumus attiecībā uz civilās aviācijas lidlaukiem. Projekta 4.28. apakšpunkts paredz noteikumus par nepieciešamību veikt un pastāvīgi aktualizēt riska novērtējumu lidostām, kas šķietami nav saistīts ar projekta 4.6. apakšpunktu. Attiecīgi lūdzam veikt nepieciešamos precizējumus projekta 4.6. apakšpunkta redakcijā.

Piedāvātā redakcija
-
	Ņemts vērā
-
	3.6. apstiprināt aviācijas drošības programmu civilās aviācijas lidlaukiem, kuriem šo noteikumu 3.30. apakšpunktā noteiktajā kārtībā ir piemērots Komisijas 2009. gada 18. decembra Regulas (ES) Nr.1254/2009, ar ko nosaka kritērijus, lai ļautu dalībvalstīm atkāpties no kopējiem pamatstandartiem civilās aviācijas drošības jomā un pieņemt alternatīvus drošības pasākumus (turpmāk – Regula Nr. 1254/2009) 1.pants;

	20.
	Noteikumu projekts
4.31. izstrādāt un uzturēt aviācijas drošības atgadījumu/incidentu ziņošanas, analīzes un korektīvo darbību sistēmu atbilstoši Regulas Nr. 376/2014 13. panta prasībām;
	Priekšlikums (TM - 25.07.2023.)
Lūdzam projekta 4.31. apakšpunktā simbolu „/” aizstāt ar saikli „un” vai saikli „vai”, jo no "atgadījumu/incidentu" nav skaidrs, vai ar simbolu „/” tiek saprasts saiklis „un” vai saiklis „vai”. Tāpat no pašreizējā formulējuma var tikt saprasts, ka "atgadījums" un "incidents" ir sinonīmi jēdzieni, taču atbilstoši Regulai 376/2014 minētajiem terminiem ir atšīrīgs tvērums. Tāpat norādām, ka likumā "Par aviāciju" tiek izmantots jēdziens "aviācijas nelaimes gadījumi un incidenti". 

 
Piedāvātā redakcija
-
	Ņemts vērā
-
	3.31. izstrādāt un uzturēt aviācijas drošības atgadījumu un incidentu ziņošanas, analīzes un korektīvo darbību sistēmu atbilstoši Eiropas Parlamenta un Padomes 2014. gada 3. aprīļa Regulas (ES) Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un, ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (turpmāk - Regula Nr.376/2014) 13. panta prasībām;

	21.
	Noteikumu projekts
4.31. izstrādāt un uzturēt aviācijas drošības atgadījumu/incidentu ziņošanas, analīzes un korektīvo darbību sistēmu atbilstoši Regulas Nr. 376/2014 13. panta prasībām;
	Priekšlikums (IEM - 25.07.2023.)
Aizstāt slīpsvītru ar “un/vai” vai arī attiecīgu saikli, jo slīpsvītrai kā tehniskai zīmei tekstā ir dažādas funkcijas un tā skaidri nepauž noteiktu nozīmi, līdz ar to tiesību norma kļūst neskaidra. 

 
Piedāvātā redakcija
-
	Ņemts vērā
-
	3.31. izstrādāt un uzturēt aviācijas drošības atgadījumu un incidentu ziņošanas, analīzes un korektīvo darbību sistēmu atbilstoši Eiropas Parlamenta un Padomes 2014. gada 3. aprīļa Regulas (ES) Nr.376/2014 par ziņošanu, analīzi un turpmākajiem pasākumiem attiecībā uz atgadījumiem civilajā aviācijā un, ar ko groza Eiropas Parlamenta un Padomes Regulu (ES) Nr. 996/2010 un atceļ Eiropas Parlamenta un Padomes Direktīvu 2003/42/EK, Komisijas Regulas (EK) Nr. 1321/2007 un (EK) Nr. 1330/2007 (turpmāk - Regula Nr.376/2014) 13. panta prasībām;

	22.
	Noteikumu projekts
5.6. veikt iepriekšējās darbības pārbaudi visām personām, kas tiek pieņemtas darbā un kurām nepieciešams saņemt lidostas identitātes karti. Pēc saņemta apliecinājuma par sekmīgi veiktu pastiprināto iepriekšējās darbības pārbaudi un drošības izpratnes mācībām izsniegt lidostas identitātes kartes, kas personām dod tiesības iekļūt lidostas ierobežotas iekļuves drošības zonā;
	Priekšlikums (TM - 25.07.2023.)
Aicinām izvērtēt projekta 5.6. un 5.7.apakšpunktā ietvertos noteikumus par lidostas identifikācijas kartes izsniegšanu, kas personām dod tiesības iekļūt lidostas ierobežotas iekļuves drošības zonā kontekstā ar projekta 5.5. apakšpunkta skaidrojumu, no kura izriet, ka kontrolējamās zonas ir ierobežotas iekļuves drošības zonas, kritiskās daļas un norobežotās lidostu zonas. Attiecīgi, ja iekļuve ierobežotas iekļuves zonās tiek kontrolēta ar identifikācijas kartēm nav pilnībā skaidrs kā tiek nodrošināta kontrole kritiskajā daļā un norobežotajā zonā.
Līdzīgi arī projekta 5.8., 5.9. un 5.10. apakšpunktos, paredzot noteikumus iekļuves kontrolei, nav norādītas visas projektā minētās kontrolējamās zonas, līdz ar to nav skaidri noteikumi attiecībā uz citām kontrolējamām zonām. Neveidojas pilnīgi skaidra uz saprotama kopaina par kontroli un iekļuvi kontrolējamās zonās. Attiecīgi lūdzam veikt nepieciešamos precizējumus vai sniegt skaidrojumus anotācijā.

Piedāvātā redakcija
-
	Ņemts vērā
Sniegts skaidrojums noteikumu projekta anotācijas 1.3.sadaļā.
	4.6. veikt iepriekšējās darbības pārbaudi visām personām, kas tiek pieņemtas darbā un kurām nepieciešams saņemt lidostas identitātes karti. Pēc saņemta apliecinājuma par sekmīgi veiktu pastiprināto iepriekšējās darbības pārbaudi un drošības izpratnes mācībām izsniegt lidostas identitātes kartes, kas personām dod tiesības iekļūt lidostas ierobežotas iekļuves drošības zonā;

	23.
	Noteikumu projekts
5.24. veikt nepieciešamos papildu drošības pasākumus, ja saskaņā ar šo noteikumu 4.1. un 4.12. apakšpunktu ir saņemta informācija par paaugstinātu apdraudējumu civilās aviācijas darbībai;
	Priekšlikums (TM - 25.07.2023.)
Aicinām pārskatīt projekta 5.24. apakšpunkta redakciju un izvērtēt tajā ietverto atsauci uz projekta 4.1. apakšpunktu. Vēršam uzmanību, ka projekta 4.1. apakšpunktā noteikts civilās aviācijas aģentūras pienākums nodrošināt, lai lidostām, civilās aviācijas lidlaukiem, Latvijas Republikā reģistrēto gaisa kuģu ekspluatantiem un tiesību subjektiem būtu piekļuve informācijai par tām uz viņiem attiecināmajām prasībām, kas noteiktas Komisijas 2015. gada 16. novembra Īstenošanas Lēmumā C (2015) 8005, ar ko nosaka sīki izstrādātus pasākumus tādu kopīgu pamatstandartu īstenošanai aviācijas drošības jomā, kuros ir Regulas (EK) Nr.300/2008 18. panta "a" punktā minētā informācija, nevis pienākums informēt par paaugstinātu apdraudējumu civilās aviācijas darbībai, kā tas noteikts, piemēram, projekta 14.2. apakšpunktā. Attiecīgi secināms, ka projekta 4.1. apakšpunkts saturiski neatbilst projekta 5.24. apakšpunkta mērķim un nesaskan ar no tā izrietošo, šķietamo projekta 4.1. apakšpunkta mērķi. Lūdzam veikt nepieciešamos precizējumus vai sniegt skaidrojumus.


Piedāvātā redakcija
-
	Ņemts vērā
-
	4.24. veikt nepieciešamos papildu aviodrošības pasākumus, ja saskaņā ar šo noteikumu 3.12. un 3.2. apakšpunktu ir saņemta informācija par paaugstinātu apdraudējumu civilās aviācijas darbībai;

	24.
	Noteikumu projekts
6. Civilās aviācijas lidlauka īpašniekam un/vai ekspluatantam ir šādi pienākumi:
	Priekšlikums (TM - 25.07.2023.)
Lūdzam formulējumu "un/vai"  aizstāt ar saikli "un" vai saikli "vai". Norādām, ka saiklis „un” ir kumulatīvs nosacījums, kura lietošanas gadījumā ir jāiestājas visiem noteikumu projektā minētajiem priekšnosacījumiem. Savukārt saiklis „vai” ir alternatīvs nosacījums, kura lietošana nosaka tikai viena priekšnosacījuma iestāšanās nepieciešamību. 

Piedāvātā redakcija
-
	Ņemts vērā
-
	5. Civilās aviācijas lidlauka īpašniekam vai ekspluatantam ir šādi pienākumi:

	25.
	Noteikumu projekts
7.13. veikt riska novērtējumu pirms katra lidojuma, kuru plānots veikt uz  augsta riska citu valstu lidostām;
	Priekšlikums (TM - 25.07.2023.)
Iesakām projektā ievērot vienotu pieeju, lietot konkrētus, viennozīmīgi saprotamus formulējumus un attiecīgi precizēt projektā lietoto jēdzienu "riska novērtējums", jo tas pietiekami konkrēti nenorāda uz to, kāda konkrētā riska novērtējums ar to ir saprotams. Projektā paralēli lietojot vispārīgu formulējumu "riska novērtējums" un konkretizētu formulējumu, piemēram, "aviācijas drošības riska novērtējums" projekta adresātam var būt apgrūtināta tiesību normu izpratne. Līdz ar to ir ieteicams projektā nodrošināt vienveidīgu un nepārprotamu terminoloģiju.  

Piedāvātā redakcija
-
	Ņemts vērā
-
	6.13. veikt aviācijas drošības riska novērtējumu pirms katra lidojuma, kuru plānots veikt uz augsta riska citu valstu lidostām;

	26.
	Noteikumu projekts
8.5. organizēt Regulas Nr. 2015/1998 pielikuma 11.2.3.9. apakšpunktā noteiktās mācības un/vai šīs Regulas pielikuma 11.2.7. apakšpunktā noteiktās drošības izpratnes mācības visām personām, kas tiek pieņemtas darbā ar piekļuves tiesībām identificējamai gaisa kravai vai pastam;
	Priekšlikums (TM - 25.07.2023.)
Lūdzam izvērtēt un nepieciešamības gadījumā precizēt projekta 8.5., 9.4., 10.4. un 11.3. apakšpunktos ietverto atsauci uz mācībām, kuras noteiktas Regulas 2015/1998 11.2.3.9. apakšpunktā, ņemot vērā, ka no Regulas 2015/1998 11.2.3.9. apakšpunkta redakcijas izriet mācību procesā iegūstamās kompetences, nevis konkrētas apmācības. 

Piedāvātā redakcija
-
	Ņemts vērā
Precizēts noteikumu projekta 9.4. un 10.3.apakšpunkts atbilstoši pēdējiem Eiropas Savienības tiesību aktu grozījumiem, precizējot atsauci uz Regulas Nr.2015/1998 pielikuma 11.2.3.10. punktu
	7.5. organizēt Regulas Nr. 2015/1998 pielikuma 11.2.3.9. apakšpunktā noteiktās mācības attiecīgo kompetenču iegūšanai visām personām, kas tiek pieņemtas darbā ar piekļuves tiesībām identificējamai gaisa kravai vai pastam;

	27.
	Noteikumu projekts
11. Tiesību subjektam, kas apstiprināts lidojuma laikā patērējamo krājumu zināmā piegādātāja un lidostas krājumu zināmā piegādātāja statusā ir šādi pienākumi:
	Priekšlikums (TM - 25.07.2023.)
Iesakām izvērtēt vai projekta 11. punkts, atbilstoši Regulas 2015/1998 pielikuma 11.1. apakšpunktam, nav papildināms ar apakšpunktu, kurš paredz nepieciešamību nodrošināt standarta iepriekšējās darbības pārbaudes un pastiprinātās iepriekšējās darbības pārbaudes veikšanu visām personām, kas tiek pieņemtas darbā, ņemot vērā, ka personas piekļūst lidostas krājumiem un iekļūst kontrolējamās zonās, līdzīgi kā tas paredzēts, piemēram, projekta 10.3. apakšpunktā. Nepieciešamības gadījumā lūdzam veikt precizējumus.

Piedāvātā redakcija
-
	Nav ņemts vērā
Regulas 2015/1998 pielikuma 8.1.5 punkts neparedz pienākumu lidojuma laikā patērējamo krājumu zināmā piegādātāja personālam, kā arī 9.1.4. punkts - lidostas krājumu zināmā piegādātāja personālam – veikt iepriekšējās darbības pārbaudi.
	10. Tiesību subjektam, kas apstiprināts lidojuma laikā patērējamo krājumu zināmā piegādātāja un lidostas krājumu zināmā piegādātāja statusā ir šādi pienākumi:

	28.
	Noteikumu projekts
11.2. norīkot par drošību atbildīgo  personu, kas koordinē un uzrauga šajos noteikumos noteikto pasākumu īstenošanu;
	Priekšlikums (TM - 25.07.2023.)
Lūdzam pārskatīt projekta 11.2. apakšpunkta formulējumu ņemot vērā, ka atbilstoši Regulas 2015/1998 pielikuma 11.2.5. apakšpunkta skaidrojumam personas, kas valsts vai vietējā mērogā vispārīgi atbild par to, lai drošības programmas un to īstenošana atbilstu visiem tiesiskajiem noteikumiem  ir drošības vadītāji. Ierosinām izvērtēt, vai projekta 11.2. apakšpunkta redakcija nav jāprecizē, piemēram, līdzīgi projekta 10.2. apakšpunktam.
Piedāvātā redakcija
-
	Ņemts vērā
-
	10.2. norīkot drošības vadītāju, kas koordinē un uzrauga šajos noteikumos noteikto pasākumu īstenošanu;

	29.
	Noteikumu projekts
17. Muitas pārvaldei ir šādi pienākumi:
	Priekšlikums (FM - 25.07.2023.)
Lūdzam noteikumu punktos attiecībā uz muitu lietot vienādu terminoloģiju "Muitas iestāde"
Piedāvātā redakcija
-
	Ņemts vērā
-
	16. Valsts ieņēmumu dienestam ir šādi pienākumi:

	30.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.07.2023.)
Lūdzam precizēt anotācijas 1.3. apakšpunktu pilnvērtīgi, skaidri un nepārprotami atspoguļojot projekta mērķi un tiesikā regulējuma būtību, kā arī tā saistību ar saistībām, kas Latvijai izriet no Eiropas Savienības tiesību aktiem. Anotācijas 1.3. apakšpunkta risinājuma aprakstā sniegtā informācija šobrīd pilnībā neatspoguļo projektu. 


Piedāvātā redakcija
-
	Ņemts vērā
Papildināta noteikumu projekta anotācijas 1.3.sadaļa ar skaidrojumu.
	1.3. Pašreizējā situācija, problēmas un risinājumi

	31.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.07.2023.)
Iesakām anotācijā lietot konkrētus un viennozīmīgi saprotamus formulējumus, nolūkā nodrošināt skaidru un saprotamu projekta skaidrojumu.Piemēram, šobrīd lietoti formulējumi "būtiskākie grozījumi Noteikumu projektā", "tiek papildināts", "paredz precizēt" u.tml. tomēr norādām, ka ar projekts ir jauns normatīvais akts, nevis grozījumi noteikumos Nr.397. 

Piedāvātā redakcija
-
	Ņemts vērā
Precizēta noteikumu projekta anotācijas 1.3.sadaļa.
	1.3. Pašreizējā situācija, problēmas un risinājumi

	32.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.07.2023.)
Iesakām pārskatīt anotācijas 1.3. apakšpunkta pašreizējās situācijas sadaļā veikto Eiropas Savienības normatīvo aktu uzskaitījumu, jo no pašreizējā formulējuma šķietami saprotams, ka ar noteikumiem Nr. 397 bija ieviestas tikai trīs regulu prasības, bet pamatojoties uz noteikumu Nr. 397 un to grozījumu anotācijām, ar noteikumiem Nr. 397 ir ieviesta arī, piemēram, Komisijas 2017.gada 12. maija Īstenošanas Regula (ES) Nr. 2017/815, ar ko groza Īstenošanas regulu (ES) 2015/1998, precizējot, saskaņojot un vienkāršojot dažus konkrētus aviācijas drošības pasākumus un Eiropas Parlamenta un Padomes 2006.gada 5.jūlija Regula (ES) Nr. 1107/2006 par invalīdu un personu ar ierobežotām pārvietošanās spējām tiesībām, ceļojot ar gaisa transportu. Nepieciešamības gadījumā lūdzam veikt papildinājumus.

Piedāvātā redakcija
-
	Ņemts vērā
Precizēta noteikumu projekta anotācija
	1.3. Pašreizējā situācija, problēmas un risinājumi

	33.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 25.07.2023.)
Iesakām precizēt anotācijas 2.1. apakšpunkta sabiedrības grupu, kuras tiesiskais regulējums ietekmē, vai varētu ietekmēt uzskaitījumu, jo pašreizējais uzskaitījums šķietami pilnībā neaptver visus subjektus, piemēram, nav minēti tādi projektā norādītie subjekti kā: lidostas ekspluatants, gaisa satiksmes pakalpojumu sniedzējs, gaisa kuģu ekspluatanti, kravu aģenti. Lūdzam veikt nepieciešamos precizējumus.

Piedāvātā redakcija
-
	Ņemts vērā
-
	2.1. Sabiedrības grupas, kuras tiesiskais regulējums ietekmē, vai varētu ietekmēt

	34.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (IEM - 25.07.2023.)
Projekta 16.punktā ir noteikti Valsts robežsardzes pienākumi robežšķērsošanas vietā, kas izveidota lidostā vai civilās aviācijas lidlaukā.  Ņemot vērā minēto, lūdzam papildināt projekta sākotnējās ietekmes novērtējuma ziņojuma (anotācijas) 2.1. sadaļu, norādot arī Valsts robežsardzi to iestāžu starpā, kuras projekts ietekmē. 
Piedāvātā redakcija
-
	Ņemts vērā
Precizēta noteikumu projekta anotācijas 2.1. un 7.1. sadaļa.
 
	2.1. Sabiedrības grupas, kuras tiesiskais regulējums ietekmē, vai varētu ietekmēt

	35.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (TM - 30.11.2023.)
Lūdzam anotācijas 4. sadaļā izvēlēties iespēju "Jā" attiecībā uz to, ka projekts ietekmēs spēkā esošo tiesību normu sistēmu. Informāciju par tiesību aktiem, kas ietekmēs tiesību normu sistēmu, norāda 4.1. sadaļā.
Vienlaikus lūdzam no anotācijas 4.2. sadaļas svītrot informāciju attiecībā uz Ministru kabineta 2010.gada 27.aprīļa noteikumiem Nr. 397 „Noteikumi par Valsts civilās aviācijas drošības programmu”, jo Vadlīnijās tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā norādīts: ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis šajā apakšpunktā, bet anotācijas 1. sadaļā.
 
Piedāvātā redakcija
-
	Ņemts vērā
-
	4. Tiesību akta projekta ietekme uz spēkā esošo tiesību normu sistēmu

	36.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (TM - 25.07.2023.)
Lūdzam aizpildīt anotācijas 4. sadaļu, ņemot vērā projekta 22. punktu, kurā paredzēts atzīt par spēku zaudējušiem noteikumus Nr.397.

Piedāvātā redakcija
-
	Ņemts vērā
-
	4. Tiesību akta projekta ietekme uz spēkā esošo tiesību normu sistēmu

	37.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (IEM - 25.07.2023.)
Lūdzam aizpildīt projekta sākotnējās ietekmes novērtējuma ziņojuma (anotācijas) 4.sadaļu, ņemot vērā to, ka ar projekta spēkā stāšanos spēku zaudēs Ministru kabineta  2010.gada 27.aprīļa noteikumi Nr.397 „Noteikumi par Valsts civilās aviācijas drošības programmu”.
Piedāvātā redakcija
-
	Ņemts vērā
Precizēta noteikumu projekta anotācijas 4.sadaļa.
	4. Tiesību akta projekta ietekme uz spēkā esošo tiesību normu sistēmu

	38.
	Anotācija (ex-ante)
5.1. Saistības pret Eiropas Savienību
	Priekšlikums (TM - 25.07.2023.)
Iesakām anotācijas 5.4. apakšpunkta 1. tabulu veidot tā, lai katram Eiropas Savienības tiesību aktam būtu sava sadaļa un tie visi netiktu norādīti vienkopus, tādējādi uzlabojot uztveramību un pārskatāmību. 

Piedāvātā redakcija
-
	Nav ņemts vērā
 Eiropas Savienības tiesību akti ir nodalīti atsevišķās tabulas ailēs. To noformējums neietekmē normatīvā akta piemērošanu un būtību
	5.1. Saistības pret Eiropas Savienību

	39.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 30.11.2023.)
Lūdzam pārskatīt anotācijas 5.4. apakšpunkta 1. tabulu un precizēt tajā "C" un "D" ailes, kur daļa no tām nav aizpildīta. 
Vēršam uzmanību uz to, ka:
1) "C" ailē norāda, vai attiecīgo Eiropas Savienības tiesību aktu normas projektā tiek pārņemtas vai ieviestas pilnībā vai daļēji. Ja tiesību akta norma tiek pārņemta vai ieviesta daļēji:
a) sniedz attiecīgu skaidrojumu;
b) precīzi norāda, kad un kādā veidā tiks nodrošināta minēto saistību izpilde pilnībā;
c) norāda institūciju, kura ir atbildīga par šo saistību izpildi pilnībā
2) "D" ailē norāda, vai attiecīgais projekta pants, daļa, punkts, apakšpunkts (kas norādīts šīs tabulas B ailē) paredz stingrākas prasības, nekā paredzēts attiecīgajā Eiropas Savienības tiesību akta pantā, daļā, punktā, apakšpunktā. Ja projekts paredz stingrākas prasības:
a) sniedz attiecīgu skaidrojumu par šādu prasību nepieciešamību un samērīgumu;
b) norāda iespējamās alternatīvas (t. sk. alternatīvas, kas neparedz tiesiskā regulējuma izstrādi), kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos Eiropas Savienības tiesību aktos.
Piedāvātā redakcija
-
	Ņemts vērā
-
	5.4. 1. tabula. Tiesību akta projekta atbilstība ES tiesību aktiem

	40.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 25.07.2023.)
Lūdzam precizēt anotācijas 5.4. apakšpunkta 1. tabulas aili "Regulas Nr. 2015/1998 12. nodaļa un pielikuma 6.8. nodaļa", ņemot vērā, ka nevis regulas 2015/1998 pamattekstā, bet tās pielikumā ir 12. nodaļa. Tāpat arī ailē "Regulas Nr. 2015/1998 1.6.nodaļa" lūdzam veikt precizējumu, norādot, ka ar 1.6. nodaļu ir saprotama regulas pielikuma 1.6. nodaļa.

Piedāvātā redakcija
-
	Ņemts vērā
Precizēta noteikumu projekta anotācijas 5.4. sadaļas 1.tabula.
	5.4. 1. tabula. Tiesību akta projekta atbilstība ES tiesību aktiem

	41.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 25.07.2023.)
Iesakām pārskatīt anotācijas 5.4. apakšpunkta 1. tabulu un nepieciešamības gadījumā papildināt informāciju par ieviestajām Eiropas Savienības tiesību normām. Vēršam uzmanību, ka no noteikumos Nr.397 (kurus pēc spēkā stāšanās nomainīs šis projekts) spēkā esošu, projektam analoģisku, normu anotācijām izriet, ka, piemēram, ar projekta 8.6. apakšpunktu ieviests regulas 2015/1998 pielikuma 6.3.2.9. apakšpunkts, bet, piemēram, ar projekta 4.14. apakšpunktu - regulas 2015/1998 1.pants. Nepieciešamības gadījumā lūdzam veikt vajadzīgos papildinājumus, tādā veidā nodrošinot, ka anotācijā tiek pilnībā atspoguļota tiesību normu ieviešana.

Piedāvātā redakcija
-
	Ņemts vērā
-
	5.4. 1. tabula. Tiesību akta projekta atbilstība ES tiesību aktiem

	42.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 25.07.2023.)
Lūdzam izvērtēt vai anotācijas 5.4. apakšpunkta 1. tabulas ailes "Regulas Nr. 300/2008 10. pants" "B" sadaļa nav papildināma arī ar atsauci uz projekta 4.1. apakšpunktu, ņemot vērā, ka pašlaik spēkā esošajos noteikumos Nr. 397 ar 4.1. apakšpunktam analoģisku normu tika ieviestas Regulas 300/2008 10. panta prasības. Nepieciešamības gadījumā lūdzam veikt papildinājumus tabulā.

Piedāvātā redakcija
-
	Ņemts vērā
-

